钦定古今图书集成/明伦汇编/官常典/第376卷 > 《光禄寺箴》明·宣宗
## 钦定古今图书集成/明伦汇编/官常典/第376卷 > 《光禄寺箴》明·宣宗

《周官》善庖，实肇光禄。汉列九卿，唐总四属。国朝建置，
率循勿易。享祀宾燕，咸其所职。先王之礼，丰俭有宜。
惟敬惟诚，仪式行之。粢盛必备，牺牲必洁。执事有恪，
俨乎对越。群贤在朝，四裔会同。廪之饩之，必精必丰。
朝夕膳羞，必谨恒度。毋俭公费，而纵私饇。毋骋奢侈，
毋肆暴殄。毋作愆过，以蹈常典。正己率下，咸宜慎之。
用，永终誉。《光我训》辞。